**ΥΠΕΥΘΥΝΗ ΔΗΛΩΣΗ ΣΥΝΑΙΝΕΣΗΣ ΓΟΝΕΩΝ/ΚΗΔΕΜΟΝΩΝ**

**για τον 2ο Πανελλήνιο Μαθητικό Διαγωνισμό Δημιουργίας Ταινίας Μικρού Μήκους με θέμα «Διακόσια Χρόνια από το 1821» σχολικού έτους 2019-2020**

**Ο/Η κάτωθι υπογραφόμενος/η**

……………………………………………….……………………………………..………….…., **γονέας/κηδεμόνας του/της** ………………………………………………………………………………..……………………………………**μαθητή/τριας της**

……….…… τάξης του Γυμνασίου…………………………………………………………………………………………………

**δηλώνω υπεύθυνα**

ότι έχω ενημερωθεί και ότι **επιτρέπω**:

* τη συμμετοχή του/της στον 2ο πανελλήνιο διαγωνισμό μαθητικής δημιουργίας «Διακόσια Χρόνια από το 1821» σχολικού έτους 2019-2020 που συνδιοργανώνουν η Γενική Γραμματεία Θρησκευμάτων του Υπουργείου Παιδείας και Θρησκευμάτων και η Ειδική Επιτροπή Πολιτιστικής Ταυτότητας της Ιεράς Συνόδου της Εκκλησίας της Ελλάδος και τη δημόσια προβολή του έργου του/της, σύμφωνα με τους όρους της σχετικής πρόσκλησης καθώς επίσης και
* τη φωτογράφιση ή/και βιντεοσκόπηση, εάν διακριθεί, στο πλαίσιο της συμμετοχής του/της στο εκπαιδευτικό πρόγραμμα, γνωρίζοντας ότι το υλικό αυτό δύναται να χρησιμοποιηθεί για τυχόν περαιτέρω δημόσια προβολή του εκπαιδευτικού προγράμματος.

Με τη συμμετοχή του μαθητή/τριας ως συνδημιουργού στην άνωθεν εκπαιδευτική δράση, δεδομένα προσωπικού χαρακτήρα που τον/την αφορούν («προσωπικά δεδομένα») υπόκεινται σε επεξεργασία από το Τμήμα Β’ Θρησκευτικών Ελευθεριών και Διαθρησκευτικών Σχέσεων της Διεύθυνσης Θρησκευτικής Εκπαίδευσης και Διαθρησκευτικών Σχέσεων του ΥΠΑΙΘ.

Ειδικότερα, τα δεδομένα αυτά είναι τα ακόλουθα:

1. Προσωπικά δεδομένα του/της μαθητή/τριας, ως δημιουργού ή συνδημιουργού της πνευματικής δημιουργίας:

α) Δεδομένα ταυτότητας: Ονοματεπώνυμο, πατρώνυμο, μητρώνυμο, χρονολογία γέννησης.

β) Δεδομένα επικοινωνίας: Τηλεφωνικός αριθμός.

2. Προσωπικά δεδομένα του γονέα/κηδεμόνα του/της μαθητή/τριας:

α) Δεδομένα ταυτότητας: Ονοματεπώνυμο

β) Δεδομένα επικοινωνίας: Διεύθυνση ηλεκτρονικού ταχυδρομείου, τηλεφωνικός αριθμός.

3. Προσωπικά δεδομένα, περιλαμβανομένων δεδομένων ήχου και εικόνας, τα οποία περιέχονται στην πνευματική δημιουργία που υποβάλλεται στο πλαίσιο συμμετοχής στον διαγωνισμό.

Τα ανωτέρω δεδομένα τηρούνται στο αρχείο του Τμήματος. Περαιτέρω, τα δεδομένα ταυτότητας, καθώς και τα δεδομένα που περιέχονται στην πνευματική δημιουργία δύνανται να προβάλλονται μέσω των ψηφιακών πλατφορμών και ιστοσελίδων που προβάλουν το εν λόγω εκπαιδευτικό πρόγραμμα (λχ: ΥΠΑΙΘ, Εκκλησία της Ελλάδος) και τηλεοπτικών εκπομπών της Εκπαιδευτικής Ραδιοτηλεόρασης του ΥΠΑΙΘ.

Η επεξεργασία των προσωπικών δεδομένων πραγματοποιείται σύμφωνα με τη νομοθεσία για την προστασία δεδομένων προσωπικού χαρακτήρα, κατά τα αναφερόμενα στο Συνημμένο 2 της πρόσκλησης συμμετοχής.

|  |  |
| --- | --- |
| **Ενημερώθηκα σύμφωνα με τα αναφερόμενα στην παρούσα και** **στο Συνημμένο 2 της πρόσκλησης συμμετοχής για την επεξεργασία**

|  |
| --- |
|  |

**δεδομένων προσωπικού χαρακτήρα που αφορούν τον/τη μαθητή/τρια****και παρέχω τη συγκατάθεσή μου για την επεξεργασία τους.** |

**Ημερομηνία: \_\_\_\_\_ / \_\_\_\_\_ / \_\_\_\_\_\_\_\_\_\_\_\_\_**

**Ο/H δηλών/ούσα**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(Υπογραφή & Ονοματεπώνυμο)**

*(Συν. 2)*

**Ενημέρωση Υποκειμένων Δεδομένων Προσωπικού Χαρακτήρα για την επεξεργασία δεδομένων σύμφωνα με τον Νόμο 4624/2019 Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα, ενσωμάτωση στην εθνική νομοθεσία της Οδηγίας (ΕΕ) 2016/680 και άλλες διατάξεις, στο πλαίσιο της υλοποίησης διαγωνισμών/δράσεων του Τμήματος Β’ Θρησκευτικών Ελευθεριών και Διαθρησκευτικών Σχέσεων της Διεύθυνσης Θρησκευτικής Εκπαίδευσης και Διαθρησκευτικών Σχέσεων του ΥΠΑΙΘ.**

Το Τμήμα Β’ Θρησκευτικών Ελευθεριών και Διαθρησκευτικών Σχέσεων της Διεύθυνσης Θρησκευτικής Εκπαίδευσης και Διαθρησκευτικών Σχέσεων του ΥΠΑΙΘ (Διεύθυνση: Ανδρέα Παπανδρέου 37, Μαρούσι, Τ.Κ. 151 80, Ηλεκτρονικό ταχυδρομείο: 1821@minedu.gov.gr, Τηλέφωνο: 2103442840) σας ενημερώνει ότι επεξεργάζεται δεδομένα προσωπικού χαρακτήρα («προσωπικά δεδομένα») στο πλαίσιο της υλοποίησης εκπαιδευτικών διαγωνισμών/δράσεων, σύμφωνα με τα παρακάτω:

**1. Ποια δεδομένα σας συλλέγουμε;**

1. Προσωπικά δεδομένα των δημιουργών των πνευματικών δημιουργιών (μαθητών/τριών):

α) Δεδομένα ταυτότητας: Ονοματεπώνυμο, πατρώνυμο, μητρώνυμο, χρονολογία γέννησης.

β) Δεδομένα επικοινωνίας: Τηλεφωνικός αριθμός.

2. Προσωπικά δεδομένα του γονέα/κηδεμόνα του/της μαθητή/τριας:

α) Δεδομένα ταυτότητας: Ονοματεπώνυμο

β) Δεδομένα επικοινωνίας: Διεύθυνση ηλεκτρονικού ταχυδρομείου, τηλεφωνικός αριθμός.

3. Προσωπικά δεδομένα του/της επιβλέποντος/ουσας εκπαιδευτικού

α) Δεδομένα ταυτότητας: Ονοματεπώνυμο

β) Δεδομένα επικοινωνίας: Διεύθυνση ηλεκτρονικού ταχυδρομείου, τηλεφωνικός αριθμός.

4. Προσωπικά δεδομένα, περιλαμβανομένων δεδομένων ήχου και εικόνας, τα οποία περιέχονται στην πνευματική δημιουργία που υποβάλλεται στο πλαίσιο συμμετοχής στον διαγωνισμό.

**2. Για ποιο σκοπό επεξεργαζόμαστε τα προσωπικά σας δεδομένα;**

Οι αρμοδιότητες του Τμήματος Β’ Θρησκευτικών Ελευθεριών και Διαθρησκευτικών Σχέσεων της Διεύθυνσης Θρησκευτικής Εκπαίδευσης και Διαθρησκευτικών Σχέσεων του ΥΠΑΙΘ προβλέπονται από τον Οργανισμό του ΥΠΑΙΘ (άρθρο 59 παρ. 4, ως ισχύει, του π.δ. 18/2018, Α΄ 31). Μεταξύ άλλων είναι αρμόδιο για *«ζ. τη διοργάνωση ετήσιων μαθητικών διαγωνισμών με αντικείμενο θέματα που προάγουν τον αλληλοσεβασμό μεταξύ των θρησκευτικών κοινοτήτων, την καταπολέμηση του φανατισμού, της μισαλλοδοξίας και του αντισημιτισμού, καθώς και την κατανόηση των θρησκευτικών παραδόσεων της Ελλάδας».* Η επεξεργασία των προσωπικών δεδομένων που υποβάλλονται για τη συμμετοχή στους διαγωνισμούς αποσκοπεί στην υποστήριξη και διαχείριση των δράσεων των διαγωνισμών, στην καταγραφή και διαχείριση των έργων πνευματικής δημιουργίας που υποβάλλουν οι συμμετέχοντες, την αποθήκευσή τους στο αρχείο του Τμήματος και την προβολή τους μέσω των ψηφιακών πλατφορμών, ιστοσελίδων και τηλεοπτικών εκπομπών της Εκπαιδευτικής Ραδιοτηλεόρασης που προβάλλουν το εν λόγω εκπαιδευτικό πρόγραμμα, στο πλαίσιο της άσκησης των αρμοδιοτήτων του Τμήματος. Η συμμετοχή στους διαγωνισμούς/δράσεις του Τμήματος έχει προαιρετικό χαρακτήρα και ως εκ τούτου η συγκατάθεση των συμμετεχόντων αποτελεί τη νόμιμη βάση για την επεξεργασία των προσωπικών δεδομένων τους, σύμφωνα με τα ανωτέρω.

**3. Από πού συλλέγονται τα προσωπικά σας δεδομένα;**

Το Τμήμα Β’ Θρησκευτικών Ελευθεριών και Διαθρησκευτικών Σχέσεων της Διεύθυνσης Θρησκευτικής Εκπαίδευσης και Διαθρησκευτικών Σχέσεων του ΥΠΑΙΘ συλλέγει τα προσωπικά δεδομένα που περιλαμβάνονται στις αιτήσεις συμμετοχής και στις πνευματικές δημιουργίες που υποβάλλονται για τη συμμετοχή στον διαγωνισμό, καθώς και στα συνοδευτικά αυτών έγγραφα και λοιπά δικαιολογητικά.

**4.Για πόσο χρόνο τηρούνται τα προσωπικά σας δεδομένα σε αρχείο;**

Τα προσωπικά δεδομένα που συλλέγονται σύμφωνα με τα ανωτέρω μπορεί να διατηρούνται στο αρχείο του Τμήματος και να προβάλλονται μέσω των ψηφιακών πλατφορμών, ιστοσελίδων και τηλεοπτικών εκπομπών της Εκπαιδευτικής Ραδιοτηλεόρασης για όσο χρονικό διάστημα είναι απαραίτητο για την προβολή της εν λόγω εκπαιδευτικής δράσης.

**5.Ποια είναι τα δικαιώματά σας σε σχέση με την επεξεργασία των προσωπικών σας δεδομένων;**

Διατηρείτε το δικαίωμα να υποβάλετε στο Τμήμα Β’ Θρησκευτικών Ελευθεριών και Διαθρησκευτικών Σχέσεων της Διεύθυνσης Θρησκευτικής Εκπαίδευσης και Διαθρησκευτικών Σχέσεων του ΥΠΑΙΘ αίτημα πρόσβασης και διόρθωσης ή διαγραφής των προσωπικών δεδομένων σας ή περιορισμού της επεξεργασίας που σας αφορά ή εναντίωσης στην επεξεργασία ή φορητότητας των δεδομένων. Ομοίως, μπορείτε οποτεδήποτε να ανακαλέσετε τη συγκατάθεσή σας για την επεξεργασία των προσωπικών σας δεδομένων, χωρίς να θιγεί η νομιμότητα της επεξεργασίας που βασίστηκε στη συγκατάθεσή σας πριν την ανάκλησή της. Επισημαίνεται, ωστόσο, ότι η ικανοποίηση αιτημάτων διαγραφής ή περιορισμού της επεξεργασίας ή εναντίωσης, καθώς και η ανάκληση της συγκατάθεσης, εφόσον αφορούν σε δεδομένα που είναι απαραίτητα για τη συμμετοχή των δημιουργών στον διαγωνισμό ή την αρχειοθέτηση των πνευματικών δημιουργιών μέσω των πληροφοριακών συστημάτων του Τμήματος, μπορεί να έχει ως αποτέλεσμα κατά περίπτωση τη μη συμμετοχή στον διαγωνισμό ή και την αδυναμία εντοπισμού των έργων ή τη μη αναφορά των δημιουργών.

 **6. Πώς μπορείτε να ασκήσετε τα δικαιώματά σας;**

Μπορείτε να ασκήσετε τα παραπάνω δικαιώματά σας, χωρίς κόστος, υποβάλλοντας σχετικό αίτημα εγγράφως ή ηλεκτρονικά στο Τμήμα Β’ Θρησκευτικών Ελευθεριών και Διαθρησκευτικών Σχέσεων της Διεύθυνσης Θρησκευτικής Εκπαίδευσης και Διαθρησκευτικών Σχέσεων του ΥΠΑΙΘ. Μετά την παραλαβή του σχετικού αιτήματος, το Τμήμα θα προβεί σε όλες τις απαραίτητες και δυνατές ενέργειες, προκειμένου να ικανοποιήσει τα αιτήματά σας εντός ενός (1) μηνός από την παραλαβή τους, ενώ στην περίπτωση που αυτό δεν καταστεί εφικτό θα σας ενημερώσει για την παράταση της προθεσμίας αυτής κατά δύο (2) ακόμη μήνες.

**7. Πού διαβιβάζονται τα προσωπικά σας δεδομένα;**

Τα ανωτέρω προσωπικά δεδομένα ενδέχεται να διαβιβαστούν σε άλλους αποδέκτες εκτός του ΥΠΑΙΘ εφόσον υποστηρίζουν τους σκοπούς και τους στόχους του εν λόγω εκπαιδευτικού προγράμματος ή υφίσταται σχετική νόμιμη υποχρέωση.

**8.Πώς διασφαλίζεται η ασφάλεια των προσωπικών δεδομένων σας;**

Το ΥΠΑΙΘ λαμβάνει όλα τα κατάλληλα οργανωτικά και τεχνικά μέτρα για την ασφάλεια της επεξεργασίας των προσωπικών σας δεδομένων, όπως η εφαρμογή συστήματος ελέγχου πρόσβασης, συστήματος διαχείρισης ασφάλειας πληροφοριών και άλλων τεχνολογικών μέτρων προστασίας. Η εν λόγω επεξεργασία διενεργείται πάντα σύμφωνα με τη σχετική νομοθεσία.

**9. Με ποιον μπορείτε να επικοινωνήσετε για ζητήματα που αφορούν την επεξεργασία προσωπικών δεδομένων;**

 Έχετε πάντα τη δυνατότητα να επικοινωνήσετε για οποιοδήποτε ζήτημα αφορά την επεξεργασία των προσωπικών δεδομένων με τον Υπεύθυνο Προστασίας Δεδομένων του ΥΠΑΙΘ στην ηλεκτρονική διεύθυνση dpo@minedu.gov.gr

Σε περίπτωση παραβίασης των δικαιωμάτων σας για την προστασία των προσωπικών δεδομένων, έχετε το δικαίωμα να υποβάλλετε καταγγελία στην Αρχή Προστασίας Δεδομένων Προσωπικού Χαρακτήρα ([www.dpa.gr](http://www.dpa.gr)).